**Ministru kabineta noteikumu projekta** **„Grozījumi Ministru kabineta 2013.gada 12.marta noteikumos Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2013.gada 12.marta noteikumos Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros” (turpmāk – noteikumi Nr.139) ir jāizdara, lai atrisinātu vairākas problēmas.1. Noteikumos Nr.139 kā viens no laba lauksaimniecības un stāvokļa nosacījumiem ir iekļauta prasība par minimālā lauksaimniecības dzīvnieku blīvuma nodrošināšanu pastāvīgo pļavu un ganību, aramzemē sēto zālāju un nektāraugu platībās, ar nosacījumu, ka lauksaimniecības zemes platība ir vismaz 30 hektāru un pastāvīgo pļavu un ganību, aramzemē sēto zālāju un nektāraugu hektāru īpatsvars ir vismaz 30 procentu. Tāpat ir paredzēti arī izņēmumi, lai no šīs prasības ievērošanas atbrīvotu lauksaimniekus, kas aramzemē sētos zālājus izmanto sēklaudzēšanas nolūkā, nevis dzīvnieku turēšanai, bet šiem lauksaimniekiem ir jābūt reģistrētiem Valsts augu aizsardzības dienestā. Grozījumi noteikumos Nr.139 paredz, ka: 1.1. minētajiem lauksaimniekiem ir jābūt reģistrētiem Kultūraugu uzraudzības valsts informācijas sistēmas sēklaudzētāju un sēklu tirgotāju reģistrā;1.2. izņēmums tiek attiecināts arī uz iepriekšējā gadā sētām platībām, kas tiek audzētas bez virsauga, pieteiktas lauku apskatei un reģistrētas minētajā reģistrā.2. Uz lauksaimniekiem, kas audzē kaņepes un vēlas saņemt vienoto platības maksājumu, attiecas īpaši nosacījumi, tostarp prasība iesniegt iesēto kaņepju sēklas iepakojuma etiķetes, sēt sertificētas sēklas u. c.Ar grozījumiem noteikumos Nr.139 tiek precizēts, ka:2.1. Valsts augu aizsardzības dienestā iesniedzams iesēto kaņepju sēklas iepakojuma oficiālās etiķetes oriģināls;2.2. tiek sētas atbalsttiesīgas kaņepju šķirnes sēklas, kas atbilst eļļas augu un šķiedraugu sēklaudzēšanas un sēklu tirdzniecības noteikumu prasībām.3. Tiek saskaņotas normas, paredzot atbalstu nepiešķirt, ja nav ievērota prasība par 30 ha lielu platību un 30% īpatsvaru, kā arī tiek konstatēts, ka atbalsta pretendents ir veicis pasākumus, lai apietu šo nosacījumu, atbilstoši izņēmumiem, kas paredzēti laba lauksaimniecības un vides stāvokļa nosacījumos par lopu blīvuma nodrošināšanu pastāvīgo pļavu un ganību, aramzemē sēto zālāju un nektāraugu platībās.4. Ministru kabineta noteikumu 11. pielikumā ir iekļautas obligātās pārvaldības prasības – to normatīvo aktu normu kopums, kuras jāievēro lauksaimniekam, lai saņemtu tiešos maksājumus. Ar Ministru kabineta noteikumu projektu „Grozījumi Ministru kabineta 2013.gada 12.marta noteikumos Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros”” (turpmāk – noteikumu projekts)tiek precizētas 11.pielikumā iekļautās atsauces uz normatīvajiem aktiem obligātajām pārvaldības prasībām, jo spēku ir zaudējuši Ministru kabineta 2011.gada 16.augusta noteikumi Nr.650 "Lauksaimniecības dzīvnieku, to ganāmpulku un novietņu reģistrēšanas kārtība un lauksaimniecības dzīvnieku apzīmēšanas kārtība". |
| 3. | Projekta izstrādē iesaistītās institūcijas | Zemkopības ministrija, Valsts augu aizsardzības atbalsta dienests un Lauku atbalsta dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vienotā platības maksājuma pretendenti, kas izmanto savas aramzemes platības zālāju sēklaudzēšanai un kaņepju audzēšanai |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

 Anotācijas III un IV sadaļa – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavoti, pamatojoties uz Padomes 2009.gada 19.janvāra Regulu Nr. 73/2009 (EK), ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas Nr. 1290/2005, (EK) Nr.247/2006, (EK) Nr.378/2007 un atceļ Regulu (EK) Nr. 1782/2003 un Komisijas 2009. gada 29. oktobra Regulu (EK) Nr. 1120/2009, ar ko nosaka sīki izstrādātus noteikumus par to, kā īstenot vienotā maksājuma shēmu, kura paredzēta III sadaļā Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem (turpmāk – Regula Nr. 1120/2009). |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1120/2009  |
| A | B | C | D |
| Regulas Nr.1120/2009 10. pants | 3. punkts | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr. 1120/2009 10. panta nosacījumi ir jāievieš katrā dalībvalstī, lai piešķirtu vienoto platības maksājumu par tām platībām, kurās tiek audzētas kaņepes.Regulas Nr.1120/2009 10. pants neparedz rīcības brīvību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

Anotācijas VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministrs J.Dūklavs

2014.08.18. 15:41

912

Orlovskis

67027370, Andris.Orlovskis@zm.gov.lv